Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 466/13/3306	Považská Bystrica, 16.8.2013
EEČ : 2-26-125-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci bol podľa Zákona o rodine a tiež na základe rozsudku Okresného súdu Pov. Bystrica sp. zn. 6P/48/2012 zo dňa 23.08.2012, právoplatného 19.09.2012, povinný ako otec prispievať na výživu svojho syna mal. XXXXX, nar. 10.02.1997 sumou 100,- € mesačne, ktoré výživné mal zasielať vždy do 15.-eho dňa v mesiaci vopred matke dieťaťa XXXXX, trvale bytom XXXXX okres Púochov, na výživu mal. XXXXX v mieste svojho trvalého bydliska v Dubnici nad Váhom, v mieste bydliska oprávnenej osoby XXXXX a ani na inom mieste od mesiaca október 2012 neprispieval v súdom určenej výške a  plneniu vyživovacej povinnosti sa úmyselne vyhýbal tým, že na príslušnom Úrade práce, sociálnych vecí a rodiny Trenčín, pracovisko XXXXX nepožiadal o zaradenie do evidencie uchádzačov o zamestnanie a ani nepožiadal o dávky a príspevky v hmotnej núdzi a od 23.03.2011 ako dobrovoľne nezamestnaný si sám stálu prácu a trvalý zdroj svojich príjmov nenašiel, čím mu za obdobie od mesiaca október 2012 do mesiaca máj 2013, vrátane, vznikol dlh na výživnom v celkovej výške 400,- €, nakoľko v mesiacoch október 2012 až máj 2013 mesačne platil na výživu mal. XXXXX po 50,- € a teda za uvedené obdobie zaplatil celkovú sumu 400,- €,

lebo zanikla trestnosť činu tým, že obvinený XXXXX svoju vyživovaciu povinnosť voči mal. XXXXX dodatočne splnil v celom rozsahu a trestný čin nemal trvalo nepriaznivé následky na maloleté dieťa. 

Odôvodnenie:
Poverený príslušník Obvodného oddelenia PZ Púchov uznesením ČVS: ORP-231/PU-PB-2013 zo dňa 10.04.2013 začal trestné stíhanie vo veci prečinu zanedbania povinnej výživy podľa § 207 ods. 2 Tr. zák. a následne za uvedený prečin uznesením ČVS: ORP-231/PU-PB-2013 zo dňa 16.04.2013 vzniesol obvinenie XXXXX na tom skutkovom základe, že hoci bol podľa Zákona o rodine a tiež na základe rozsudku Okresného súdu Pov. Bystrica sp. zn. 6P/48/2012 zo dňa 23.08.2012, právoplatného 19.09.2012, povinný ako otec prispievať na výživu svojho syna mal. XXXXX, nar. 10.02.1997 sumou 100,- € mesačne, ktoré výživné mal zasielať vždy do 15.-eho dňa v mesiaci vopred matke dieťaťa XXXXX, trvale bytom XXXXX okres Púochov, na výživu mal. XXXXX v mieste svojho trvalého bydliska v Dubnici nad Váhom, v mieste bydliska oprávnenej osoby XXXXX a ani na inom mieste od mesiaca október 2012 neprispieval v súdom určenej výške a  plneniu vyživovacej povinnosti sa úmyselne vyhýbal tým, že na príslušnom Úrade práce, sociálnych vecí a rodiny Trenčín, pracovisko XXXXX nepožiadal o zaradenie do evidencie uchádzačov o zamestnanie a ani nepožiadal o dávky a príspevky v hmotnej núdzi a od 23.03.2011 ako dobrovoľne nezamestnaný si sám stálu prácu a trvalý zdroj svojich príjmov nenašiel, čím mu za obdobie od mesiaca október 2012 do mesiaca máj 2013, vrátane, vznikol dlh na výživnom v celkovej výške 400,- €, nakoľko v mesiacoch október 2012 až máj 2013 mesačne platil na výživu mal. XXXXX po sume 50,- € a teda za uvedené obdobie zaplatil celkovú sumu 400,- €.
 
Po skončení skráteného vyšetrovania poverený príslušník PZ predložil prokurátorovi vyšetrovací spis, vedený v trestnej veci obv. XXXXX s návrhom na zastavenie trestného stíhania podľa § 215 ods. 1 písm. h) Tr. por. s poukázaním na ust. § 86 ods. 1 písm. a) Tr. zák..

	Preskúmala som vyšetrovací spis ČVS:ORP-231/PU-PB-2013 a dospela som k záveru, že návrh povereného príslušníka PZ je opodstatnený.

	V priebehu skráteného vyšetrovania bola vypočutá pošk. XXXXX a boli zabezpečené listinné dôkazy - rozsudok Okresného súdu Pov. Bystrica sp. zn. 6P/48/2012 zo dňa 23.08.2012, potvrdenie o návšteve školy, rodný list dieťaťa, správy zo Sociálnej poisťovne pobočka Pov. Bystrica, z Úradu práce, sociálnych vecí a rodiny Trenčín, pracovisko XXXXX, z Obvodného úradu, odboru živnostenského podnikania Trenčín, z Daňového úradu Trenčín, kontaktné miesto XXXXX, z Mestského úradu XXXXX a bol zabezpečený odpis  z registra trestov na obv. Majáka.

	Poškodená XXXXX do zápisnice o výsluchu svedka - poškodeného zo dňa 12.08.2013 uviedla, že so svojím bývalým druhom obv. XXXXX má syna XXXXX, na ktorého výživu má na základe rozsudku Okresného súdu Pov. Bystrica sp. zn. 6P/48/2012 zo dňa 23.08.2012 prispievať sumou 100,- € mesačne. Uviedla, že obv. XXXXX si od mesiaca október 2012 plnil vyživovaciu povinnosť pravideľne ale nie v celej sume ako bolo určené súdom, nakoľko v mesiacoch október 2012 až máj 2013 vrátane jej na výživné posielal iba po sume 50,- € mesačne. Uviedla, že peniaze na výživné jej obv. XXXXX posiela prevodom na jej bankový účet, pričom v mesiacoch jún a júl 2013 jej okrem bežného výživného na účet zaslal aj zameškané výživné, a to v oboch mesiacoch po 200,- €. Potvrdila, že obv. XXXXX si vyživovaciu povinnosť voči synovi mal. XXXXX  splnil v plnom rozsahu a ku dňu 12.08.2013 na výživnom nemá žiadny dlh, pričom neplnenie vyživovacej povinnosti nemalo trvalo nepriaznivé následky na vývoj mal. XXXXX a tento núdzou netrpel. 

Prečinu zanedbania povinnej výživy podľa § 207  ods. 2 Tr. zák.  sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať iného. 

Dôkazmi vykonanými v priebehu skráteného vyšetrovania bolo zistené, že obv. XXXXX svojim protiprávnym konaním, teda úmyselným vyhýbaním sa plneniu vyživovacej povinnosti voči mal. XXXXX po formálnej stránke naplnil všetky zákonné znaky skutkovej podstaty prečinu zanedbania povinnej výživy podľa § 207 ods. 2 Tr. zák.. 

Podľa § 86 ods. 1 písm. a/ Tr. zák. trestnosť prečinu  zanedbania povinnej výživy (§ 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	S prihliadnutím k tomu, že obv. XXXXX si dodatočne splnil v celom rozsahu vyživovaciu povinnosť voči mal. XXXXX, určenú súdom a trestný čin nemal trvalo nepriaznivé následky, trestnosť zanedbania povinnej výživy týmto zanikla, čo je v súlade s citovaným ustanovením § 86 ods. 1 písm. a/ Tr. zák.. 

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eva Pirošová
prokurátorka